
Facem de la început precizarea că tema este foarte vastă şi de aceea ne vom 
limita la o prezentare succintă. Nu putem aborda toată problematica legată de 
această temă aşa cum a evoluat în istoria dogmelor şi a credinţei în Sfânta Eu- 
haristie, ci ne vom limita la datele oferite de textul biblic. 

Lăsăm la o parte polemica suscitată de instituirea Euharistiei'. Adevărul cu 
privire la originile Euharistiei derivă din mărturia evangheliilor şi a sfântului 
Paul care documentează fără echivoc faptul instituirii ritului euharistic de către 
Isus Cristos în ajunul morţii sale. Patru sunt naratiunile principale pe care le în- 
tâlnim în Noul Testament: Mt 26,26-28; Mc 14,22-24; Lc 22,19-20 şi /Cor 
11,23-24. 


! În privinţa ipotezelor rationaliste cu privire la originea Euharistiei trimitem la articolul lui 
J. COPPENS, „Eucharistie”, în Dictionnaire de la Bible. Supplément, II, Libraire Letouzey et 
Ané, Paris 1934, 1147-1167; A. PIOLANTI, Il mistero Eucaristico, Pontificia Accademia Teolo- 
gica Romana, Vaticano 19964, 37-45. Menţionăm printre acestea teoria dinamică a lui A. Har- 
nack (1891), teoria simbolicà a lui A. Jilicher (1892) si teoria escatologicà a lui F. Spitta 
(1893). Explicând în mod natural sau raţional ultima cină aceşti critici au fost nevoiţi sà re- 
zolve problema ridicată de faptul că la numai 20 de ani după moartea lui Isus, sfântul Paul în 
1 Cor (circa anul 57) vorbeşte despre Euharistie ca despre o taină care implică prezenţa reală 
a trupului şi sângelui Domnului oferite ca sacrificiu şi cauză a uniunii spirituale dintre credin- 
cioşi. În felul acesta într-un timp deosebit de scurt un rit pur simbolic ar fi suferit o astfel de 
transformare încât a dobândit un conţinut transcendent. Tentativele numeroase de a explica fe- 
nomenul se reduc la trei: transformarea a avut loc datorită aportului conştiinţei creştine, sau 
datorită unei infiltrări păgâne sau printr-o influenţă iudaică. 

Mentionez că lucrarea lui Piolanti mi-a furnizat multe dintre ideile din prezenta conferinţă. 

2 În afară de aceste texte se referă la Euharistie: In 6,1-72; 13,1-37; şi câteva pasaje din 
Scrisoarea către Evrei dintre care 13,10 pare că se raportează în mod explicit la Euharistie. 
Interpretarea lui //In 5,8 este discutabilă, iar textele din Ap 3,20; Lc 24,42-43 şi In 21,13 nu au 
nici un raport cu Cina de pe Urmă. 


24 DIALOG TEOLOGIC 6 (2000) 


Mt 26,26-28 


„În timp ce stăteau la masă, Isus 
luă pâinea şi, după ce rosti binecu- 
vântarea, o frânse şi o dădu disci- 
polilor săi zicând: «Luaţi şi mancati, 
acesta este trupul meu». Luă apoi o 
cupă şi, după ce rosti binecuvântarea, 
le-o dădu zicând: «“Beţi din ea cu 
toţii, căci acesta este sângele meu de 
legământ, care va fi vărsat pentru 
multi, spre iertarea păcatelor”. 


Le 22,19-20 


„Apoi luă pâinea, aduse multu- 
mire, o frânse şi le-o dădu zicând: «A- 
cesta este trupul meu dat pentru voi. 
Aceasta să o faceţi în amintirea mea». 
“La fel cupa, după cină, zicând: «A- 
ceastă cupă este legământul cel nou 
prin sângele meu, vărsat pentru voi»”. 


Me 14,22-24 


„În timp ce stăteau la masă, luă 
pâinea şi, după ce rosti binecu- 
vântarea, o frânse şi le-o dădu zicând: 
«Luaţi, acesta este trupul meu». °*Luà 
apoi o cupă, aduse mulțumire, le-o 
dădu si băură toţi din ea. “Şi le zise: 
«Acesta este sângele meu de legământ, 
vărsat pentru multi»”. 


1Cor 11,23-24 


„Căci eu de la Domnul am primit 
ceea ce v-am dat: în noaptea în care a 
fost trădat, Domnul Isus a luat pâinea 
şi după ce a adus mulţumire a frânt-o 
şi a zis: «Acesta este trupul meu, 
pentru voi. Faceţi aceasta în amintirea 
mea)”. 


Din lectura textelor se observà cu usurintà o concordantà substantialà între 
toate documentele dar şi câteva diferente accidentale. Această concordia dis- 
cors? lasă sà se întrevadà o apropiere specială între Matei şi Marcu pe de o 
parte şi între Luca si Paul pe de altă parte. În felul acesta se obisnuieste a se 
vorbi despre două izvoare: unul petrin-aramaic, întrucât Marcu este discipolul 
lui Petru şi unul paulin, un pic grecizat, întrucât Luca a fost ucenicul lui Paul”. 
Ceea ce Paul „transmite” aşa cum el „a primit”, pare a fi o tradiție liturgică. 
Acelaşi lucru putem să-l spunem despre textele sinoptice a căror concizie 
lapidară reflectă un context sobru, ritual. Ele scot în evidență modul în care pri- 
mele comunităţi ecleziale celebrau Cina Domnului. Aceste două tradiţii diferă 
sub următoarele aspecte: 


? Expresia îi aparţine lui A. PIOLANTI, // mistero..., 47. 

4 P, BENOIT, „Eucharistie”, Vocabulaire de Theologie Biblique, X, ed. Leon Dufour, Cerf, 
Paris 19889, 404-405. Cf. R. TURA, „Eucaristia”, Dizionario Teologico Interdisciplinare, II, 
ed. L. Pacomio, Marietti, Casale Monferrato 1977, 148-149. 

— în ceea ce priveşte momentul instituirii, izvorul petrin îl plasează în mo- 
mentul cinei, în timp ce cel paulin îl plasează la sfârşitul ospàtului; 

— în ceea ce priveşte cuvintele asupra pâinii, izvorul petrin transmite numai 
„acesta este trupul meu”, în timp ce cel paulin adaugă „dat pentru voi” sau 
simplu „pentru voi”; 

— referitor la cuvintele asupra vinului, izvorul petrin vorbeşte mai întâi de 
sânge şi apoi de alianţă „acesta este sângele meu, al alianţei”, în timp ce izvorul 
paulin inversează, amintind mai întâi alianţa şi apoi sângele „acest potir este 
noua alianţă în sângele meu”; 

— referitor la porunca de a reînnoi ritul euharistic, aceasta este omisă de iz- 
vorul petrin în timp ce este relatată de izvorul paulin: o dată de Luca şi de două 
ori în Paul. 

Mărturia Evangheliei după Ioan (6,1-72) se referă la promisiunea Euharis- 
tiei. Celelalte texte din Noul Testament se referă la alte puncte ale conţinutului 
sau practicii euharistice. 

Expresia sfântului Paul „ceea ce eu am primit de la Domnul, aceea v-am 
transmis şi vouă” (/Cor 11,23) deşi a dat loc la cele mai neaşteptate şi neve- 
rosimile interpretări din partea criticii protestante”, ne conduce pe planul obiec- 
tivitàtii realităţii. De altfel, expresia rapañaußavet darò nu indică, în acest caz 
„a primi de la” Isus pe calea unei revelații imediate, ci prin tradiţie, o revelaţie 
mediată, sau prin ceilalți apostoli care au fost martori direcţi ai învățăturii lui 
Isus. 

În capitolele 11-14 din /Cor, sfântul Paul îşi propune să restabilească obis- 
nuintele comune în toate Bisericile în integritatea lor. În acest context se înscrie 
şi pasajul care se referă la Euharistie. Aşadar şi pentru acest rit sfântul Paul îi 
face atenţi pe corinteni la tradițiile comune ale tuturor Bisericilor, tradiţii care 
vin de la apostoli. 


5 Cf. A. PIOLANTI, Il mistero..., 47-48: orice instituire ar implica durata în timp a ceea ce se 
instituie; pentru ca un rit sà fie instituit în mod regulamentar, se cere ca institutorul sà dea un 
ordin sau sà punà conditii pentru durata acestei instituiri de-a lungul secolelor. Or, Euharis-tia 
este lipsită de această bază esenţială pentru instituirea sa permanentă: porunca lui Isus. Mărturia 
lui Paul n-ar fi credibilă pentru că, invocând un fel de revelaţie a lui Cristos glorificat, arată în 
mod clar că vrea să legitimeze în fata credincioşilor, printr-o intervenţie divină, nou-tatea 
introdusă de el, atribuind-o unei porunci exprese venită din ceruri. Matei, care a fost prezent 
la Cina de pe Urmă şi Marcu, ucenicul lui Petru, martor auricular al ultimelor cuvinte ale 
Învăţătorului, nu spun nimic cu privire la repetarea banchetului cuharistic. În sfârşit, Ioan, 
ucenicul care şi-a plecat capul pe pieptul Învăţătorului nu vorbeşte nimic despre instituirea care 
a avut loc în aceeaşi circumstantà. 

Termenul napaiaufovew apare de multe ori în scrisorile sfântului Paul (Gal 
1,2.9.12; Fil 4,9; Col 2,6; 4,17; 1 Tes 2,13; 4,1; 2Tes 3,6) şi în afară de Col 4,17 
se foloseşte mereu pentru a indica o cunoaştere religioasă care este primită. Lă- 
sând la o parte Gal 1,12 niciodată această cunoaştere nu este primită direct de 
la Cristos, ci printr-o învăţătură umană. E clar, aşadar, din stilul obişnuit al 
sfântului Paul că textul din /Cor 11,23 trebuie interpretat ca o revelaţie me- 
diată. 

Acest text are o asemănare evidentă cu 15,3: napéðwka yàp úu Ev 
TIPWTOIC 6 kai mrepsia Bov: „V-am transmis ceea ce şi eu am primit”. Or, în 
capitolul 15 sfântul Paul nu vorbeşte în nici un caz de o revelaţie, ci de o 
tradiție pe care a primit-o de la apostoli. Aşadar /Cor 11,23 trebuie înţeles în 
acelaşi fel. 

Anterioritatea Euharistiei față de sfântul Paul rezultă şi din sfântul Marcu. 
Independenţa acestui evanghelist faţă de /Cor11,23-25 este tot mai bine de- 
monstrată, pentru că dacă Marcu ar fi depins de Paul, nu ar fi putut să omită 
porunca repetării ritului. Pe lângă aceasta, numai Marcu păstrează nuanţa esca- 
tologică a banchetului euharistic si formula asupra potirului îi este cu totul 
proprie. Dacă Marcu nu depinde de Paul, atunci amândoi fac referinţă la un iz- 
vor comun mai vechi, adică suntem la originile predicării lui Petru şi a lui 
Matei şi a celorlalţi apostoli. Chiar la început, în Matei, se repeta fraza Dom- 
nului: „Acesta este sângele meu, al legământului”. Acest fapt are o valoare 
deosebită pentru că face aluzie la legământul pe care Isus îl substituia celui mo- 
zaic în momentul în care celebra Euharistia. Aşadar Euharistia, ca element 
constitutiv al noului legământ, dobândeşte aceleaşi caractere de stabilitate şi 
perpetuitate, inerente conceptului alianţei. 

Relatarea sfântului Luca (22,15-20) începe prin naraţiunea cinei legale: 


'5Mult am dorit să mănânc acest paste cu voi înainte de pàtimirea mea. '°Da, 
vă spun că nu-l voi mai mânca până nu se vor împlini în împărăţia lui Dum- 
nezeu. '"Luă apoi o cupă, aduse mulţumire şi zise: Luaţi-o şi împărţiţi între 
voi. '*Càci và spun: Nu voi mai bea de acum din acest rod al viței până nu va 
veni împărăţia lui Dumnezeu, 


şi continuà cu naraţiunea cinei euharistice (19-20). Relatarea sfântului Luca, 
în redactarea sa orientală“, care trebuie admisă ca autentică, este independentă 
de cea a lui Paul, pentru că are o desfăşurare proprie prin descrierea celor două 
cine, cea legală şi cea euharistică, pentru că pune discursul escatologic înainte 


6 3 ă 3 ra daro 3 x 
In unele manuscrise lipsesc vv. 19-20, care apar însà în familia de manuscrise orientale. 

de instituirea Euharistiei, pentru că omite din acest discurs adjectivul „Kotvog”. 
Aşadar ne aflăm în fata unei mărturii noi în favoarea instituirii Euharistiei din 
partea lui Isus care, după sfântul Luca, după consacrarea pâinii, a spus: „Faceţi 
aceasta în amintirea mea” (v. 19). 

Sfântul loan nu relatează instituirea Cinei de pe Urmă, însă discursul său 
despre necesitatea Euharistiei, ca pâinea vieţii pentru toţi oamenii (6,51-55), nu 
ar fi fost relatat dacă în gândirea evanghelistului n-ar fi fost cunoscut de acum 
tuturor faptul instituirii Euharistiei. 

Aşadar nucleul central al instituirii Euharistiei este Cina de pe Urmă. La 
gestul lui Isus din cenacol îşi au izvorul două tradiţii ale Bisericii primare: o 
memorie tipic cultuală care trebuie să se realizeze prin repetarea a ceea ce Isus 
a împlinit în ajunul morţii sale si o memorie pe care trebuie s-o numim exis- 
tentialà întrucât se realizează în comportamentul trăit în slujirea aproapelui. 
Cele două memorii, cultuală şi existenţială, nu sunt niciodată în contrast între 
ele: una o perfectioneazà pe cealaltă şi amândouă provin de la Isus”. 


1. Euharistia - memorial 


Pentru teologia modernà este de acum un dat sigur cà Vechiul Testament 
este tipologic pentru Noul Testament". În conceptul biblic timpul nu este clipa 
fugitivă care dispare repede în trecut, nici nu este o repetare monotonă într-o 
veşnică întoarcere, ci este un fragment dintr-un vast plan divin, punctat de ma- 
rile opere ale mântuirii care constituie istoria mântuirii. 

Temele biblice fundamentale care anunţă Euharistia sunt Paştele, alianţa si 
banchetul mesianic escatologic. 

Paştele este o sărbătoare veche atestată de Cartea Exodului (c. 12) care cu- 
prinde două rituri: jertfirea mielului şi consumarea azimelor. Amândouă riturile 
erau celebrate în acelaşi timp, primăvara (Ex 12,2-20). În timp ce sărbătoarea 
azimelor ţinea o săptămână întreagă, Jertfirea mielului putea să aibă loc numai 
în ziua a 14-a a lunii Nissan. La asfintit era înjunghiat un miel sau un ied de un 
an „fără meteahnă si fără pată” (Ex 12,5). Era mâncat „în aceeaşi noapte cu 


7 CONCILIUL AL II-LEA DIN VATICAN, Constituţia dogmatică despre revelaţia divină Dei 
Verbum, 16; cf. X. LEON DUFOUR, La partage du pain eucharistique dans le N.T., Paris 1982, 
citat de A. PIOLANTI, J? mistero..., 50-51. 

8 1Cor 10,6: „Acestea au devenit pentru noi exemplu, ca sà nu dorim răul, asa cum l-au dorit 
ei”; /Cor 10,11: „Toate acestea li s-au petrecut ca un exemplu si au fost puse în scris pentru 
învăţătura noastră, care întâmpinăm sfârşitul veacurilor”. 

azime si cu ierburi amare”. Detaliile acestei celebrări scot în evidenţă semni- 
ficatia intimă a sărbătorii: 


*Să-l păstraţi până în ziua a 14-a a lunii acesteia; şi toată adunarea lui Israel 
să-l înjunghie seara. "Să ia din sângele lui şi sà ungă amândoi stâlpii uşii şi 
pragul de sus al caselor unde îl vor mânca. “Carnea s-o mănânce chiar în 
noaptea aceea, friptă la foc; şi anume să mănânce cu azime şi cu verdeturi 
amare. "Să nu-l mâncaţi crud sau fiert în apă, ci să fie fript la foc: atât capul, 
cât şi picioarele si măruntaiele (Ex 12,6-9). 


În felul acesta s-a format conceptul religios al trecerii din Egipt în Tara Pro- 
misà unită cu ideea trecerii răscumpărătoare a lui Dumnezeu care îi crutà pe 
primii născuţi ai lui Israel datorită sângelui mielului stropit pe uşorii uşilor 
poporului ales. În felul acesta, Paştele devine sărbătoarea eliberării şi a răscum- 
părării după ce Israel înfruntase cele mai mari riscuri sub mâna protectoare a 
lui Iahve. Sărbătoarea azimelor a fost legată şi ea de Paşte amintind de fuga din 
Egipt atunci când, din cauza grabei, n-au avut timp să fermenteze pâinea (Ex 
12,3). În Tara Făgăduită, cele două celebràri au rămas unite datorită unei 
legislații precise pe care o întâlnim în Dr 16,1-8 si, în timp ce jertfirea mielului 
amintea eliberarea poporului ales de asupritori, azimele au devenit o chemare 
la purificare şi la reînnoire în ordinea mântuirii. 

Un element constitutiv al celebrării Paştelui ebraic era „memorialul”. Me- 
morialul (zikkaron) este o temă centrală în toată viaţa cultuală a Israelului si în 
special în celebrarea pascală. Schimbul de raporturi reciproce între Iahve şi Is- 
rael se desfăşoară într-un context de memorie şi amintire reciprocă. Poporul 
ales în timpul aventurilor sale îi cere lui Dumnezeu să-şi amintească de promi- 
siunile făcute părinților (Ex 32,13; Dt 9,27) si de calamitàtile care îl lovesc 
(Lam 5,1). Din partea sa, Dumnezeu îşi aduce aminte de Noe (Gen 9,15-16), 
de Abraham (Gen 19,29), de legământul său (Lev 26,44-45), de Efraim (er 
31,20) şi promite să nu uite de alianţa sa în ciuda infidelitàtilor Israelului (Ps 
105,8; Ez 16,60). În această atmosferă de amintire reciprocă, trebuie înţelese 
cuvintele tipice ale ,,memorialului”: azkarah, zeker, zikkaron (de la rădăcina 
zakar = a aminti). Între aceste memorialuri, este o gamă vastă de nuanţe, 


? Echivalentul grec al termenului ebraic, aşa cum este folosit în traducerea greacă a LXX, 
este &vapuvmorg. Se poate consulta articolul detaliat al lui J. BEHM, ,,@vapvnoig, dad uvnog”, în 
Grande lessico del Nuovo Testamento, I, ed. G. KITTEL, Paidea, Brescia 1963, 939-943. 

începând de la amintirea subiectivă până la amintirea obiectivă, fixată în rit”. 
Avem astfel memorialul cuvintelor, acela care este legat de lauda Domnului şi 
de proclamarea minunilor sale. Apoi avem un memorial (zeker) al numelui lui 
Iahve aşa cum este prezentat în Ex 3,15: „Dumnezeu a mai zis lui Moise: «Aşa 
să vorbeşti copiilor lui Israel: Domnul, Dumnezeul părinţilor voştri, Dumne- 
zeul lui Abraham, Dumnezeul lui Isac şi Dumnezeul lui Iacob, m-a trimis la 
voi. Acesta este numele meu pentru veşnicie, acesta este memorialul meu din 
neam în neam”. Numele divin revelat este un semn concret de care se serveşte 
Israel pentru a-şi aduce aminte de Dumnezeul său. În sfârşit, avem un memorial 
obiectiv (zikkaron) adică un gest, un sunet, o celebrare, un rit stabilit de Dum- 
nezeu pentru a aminti prin ceva concret, o altă realitate. Acesta este memorialul 
per antonomasia. Astfel sunt pietrele preţioase încastrate în efodul pectoral al 
marelui preot pentru a aminti triburile lui Israel înaintea Domnului (Ex 28,12). 
Este „cartea celor drepţi” înaintea lui Dumnezeu (Mal 3,16). Este sunetul trâm- 
bitei care anunţă sărbătorile cele mari (Num 10,1-10; Lev 23,24). Înainte de 
toate, zikkaron este numită celebrarea Pastelui care obiectivează amintirea eve- 
nimentelor care au însoţit eliberarea Israelului de sub asuprirea Egiptenilor şi 
a trecerii răzbunătoare a îngerului exterminator. Sunt tipice aceste două cu- 
vinte: „Această zi va fi pentru voi memorial, voi îl veţi celebra ca pe o sărbă- 
toare a lui Iahve şi pentru toate generaţiile îl veţi sărbători ca pe o lege per- 


petuă” (Ex 12,14). Si mai sugestive sunt expresiile din Ex 13,3-9: 


Moise a zis poporului: „Aduceţi-vă aminte de ziua aceasta, când ati ieşit din 
Egipt, din casa robiei; căci cu mână puternică v-a scos Domnul de acolo. Să 
nu mâncaţi pâine dospită. “Astăzi ieşiţi în luna spicelor. “Când te va duce 
Domnul în tara canaanitilor, hetitilor, amoritilor, hevitilor şi iebusitilor, pe 
care a jurat părinţilor tăi că ţi-o va da, ţară unde curge lapte si miere, să ţii ur- 
mătoarea slujbă în luna aceasta. “Timp de şapte zile, să mănânci azime; şi în 
ziua a şaptea să fie o sărbătoare în cinstea Domnului. "În timpul celor şapte 


10 C, GIRAUDO, La struttura letteraria della preghiera eucaristica, Analecta Biblica 92, 
Pontificio Istituto Biblico, Roma 1989, 124-125. Pornind de la un studiu al lui B.S. CHILDS, 
Memory and Traditon in Israel, Londra 1962, autorul insistà asupra necesitàtii de a analiza se- 
parat formele de gal si hifil din rădăcina z kr. La forma gal, verbul înseamnă „a aminti, a men- 
tiona, a aduce în memorie”, iar la forma hifil, nuanţa de bază este cea cultuală pornind de la 
termenul care desemnează acţiunea „de a pronunţa Numele” în timpul cultului (Ex 23,13), 
expresie tehnică ce desemnează momentul culminant al cultului, echivalând cu a-l mărturisi pe 
Iahve. Aceeaşi rădăcină însă mai are la forma hifil şi o semnificaţie juridică însemnând „a 
acuza” sau „a aminti păcatul, a mărturisi păcatul”. Însă şi o formă şi alta, îndreptându-se spre 
forma celebrativă îşi pierde conotatia originară, juridică, şi se apropie de forma cultuală. 

zile sà mâncaţi azime; să nu se vadă la tine nimic dospit, nici aluat, pe toată 
întinderea ţării tale. *Să spui atunci fiului tău: «Aceasta este spre pomenirea 
celor ce a făcut Domnul pentru mine, când am ieşit din Egipt». "Să-ţi fie ca 
un semn pe mână şi ca un semn de aducere aminte pe frunte între ochii tăi, 
pentru ca legea Domnului să fie întotdeauna în gura ta; căci cu mână puter- 
nică te-a scos Domnul din Egipt” (cf. Dr 6,20-25). 


Aşadar, zikkaron este un rit complex, instituit de Iahve, repetat periodic, 
care face vie în israelitul pios, pe de o parte amintirea beneficiilor primite şi sti- 
mulează simţul recunostintei faţă de Domnul iar, pe de altă parte, îl angajează 
într-un anumit fel pe însuşi Dumnezeu ca să-şi amintească de ceea ce a săvârşit 
pentru poporul său si să reînnoiască minunăţiile sale şi gesturile pline de milos- 
tivire împlinite în trecut în favoarea Israelului. În celebrarea Paştelui, memo- 
rialul (zikkaron) constă înainte de toate în banchetul ritual. 

Memorialul este tema primară a Paştelui care se dezvoltă pe două dimen- 
siuni: memorialul cuvântului era constituit din relatarea Exodului. Îndată după 
qiddush intervenea întrebarea rituală a copilului la care răspundea tatăl familiei 
cu naraţiunea exodului părinţilor (Ex 13,8: „Să spui atunci fiului tău: «Aceasta 
este spre pomenirea celor ce a făcut Domnul pentru mine, când am ieşit din E- 
gipt»”; cf. Dt 6,20-25). Prin acest accent personal („pentru mine, când am ie- 
şit”) zikkaron antrenează şi generaţia prezentă. 

Pe de altă parte era memorialul obiectiv, constituit de banchetul pascal, în- 
tretesut cu psalmi, imnuri şi binecuvântări. Toti cei care participau la ospăț luau 
parte si se simțeau incluşi anticipat în eliberarea părinţilor „Nu numai părinţii 
noştri au fost răscumpăraţi de Dumnezeul cel sfânt, ci şi noi împreună cu ei, de 
aceea trebuie să-l preamărim, să-l lăudăm, şi să-l preaînaltàm pentru că ne-a 
condus... de la întuneric la lumina cea mare. Să cântăm, aşadar, în faţa lui un 
cântec nou: Aleluia”. Israelitul nu se limita la amintirea trecutului pentru că 
trecutul angaja viitorul şi devenea într-un anumit fel prezentul!!. Sunt semnifi- 
cative cuvintele din Ex 12,42 „Noaptea aceea trebuie prăznuită în cinstea Dom- 
nului, pentru că atunci i-a scos din tara Egiptului; noaptea aceea trebuie 
prăznuită în cinstea Domnului de toți copiii lui Israel si de urmaşii lor”. Elibe- 
rarea din sclavia egipteană şi minunile mari care au însotit-o erau evenimentul 
unic şi irepetabil în care poporul ales măsura forța bunăvoinţei divine, izvor de 
nesecat al propriei mântuiri. Pe această paradigmă istorică s-a configurat 


1l Cf. P.LYONNET, Eucharistia e vita christiana. Il sacrifficio della nuova Alleanza, Roma 
1982, 52, citat de A. PIOLANTI, J sacrificio..., 60. 


EUHARISTIA: MEMORIAL, ADUCERE DE MULȚUMIRE 3] 


Paştele, sărbătoarea prin excelenţă a poporului evreu. Pentru contemporanii lui 
Isus Cristos, Paştele amintea şi alte nopţi emblematice pentru semnificaţia lor 
teologică: noaptea creaţiei, aceea a sacrificiului lui Isac pus pe altarul de jertfă, 
cea a exodului si cea a răscumpărării finale”. Aşadar, în sărbătoarea Paștelui 
era rezumată toată istoria mântuirii de la creaţia lumii până la eliberarea esca- 
tologică. 

Jertfirea mielului avea loc la sfârşitul zilei de 14 Nissan şi în timpul lui Cris- 
tos avea loc la templu. Semnificaţia sacrificală este evidentă. După căderea 
Ierusalimului, evreii împrăștiați în lume au păstrat ideea sacrificiului în cele- 
brarea anuală a Paştelui. Rugăciunea îndreaptă mintea celui care se roagă către 
timpurile viitoare când se va celebra din nou Paştele în Ierusalimul restaurat 
pentru ca să ofere „sacrificii şi victime pascale, sângele cărora va fi vărsat pe 
pereții altarului spre bunăvoință”. 

În subfondul relatărilor instituirii Euharistiei se află şi sacrificiul alianţei de 
pe Sinai, termenul ebraic care indica alianţa (b“ri?), în limbajul oriental primitiv 
indica un pact stabilit între două grupuri sau două persoane, sigilat printr-un 
jurământ sau clauze juridice bilaterale. În primele timpuri, jurământul ritual 
consta într-un schimb de sânge între cele două părţi contractante pentru a sem- 
nifica comuniunea de viaţă şi de angajament. În capitolul 24,1-11 din Exod, 
sunt indicate elementele constitutive ale alianţei stabilite prin Moise între Dum- 
nezeu şi poporul lui Israel: sunt prezente cele două părţi contractante, de o parte 
altarul care îl reprezintă pe Iahve, de cealaltă parte cele 12 triburi ale lui Israel 
reprezentate de cele 12 stele pe care Moise le-a înălţat în jurul altarului (Ex 
24,4). Angajamentul bilateral este asumat în mod formal de cele două părţi 
contractante. Din relatarea biblică a întregului Exod rezultă angajamentul lui 
Dumnezeu în favoarea poporului său eliberat din sclavia Egiptului şi în drum 
către Tara Promisă. Toate promisiunile făcute de Iahve îi sunt prezentate medi- 
atorului alianţei sinaitice, Moise, care a stat faţă în faţă cu Domnul pe munte, 
de unde a coborât aducând dispoziţiile divine (Ex 19,3-6). Toate acestea erau 
cunoscute în acelaşi timp celor 12 triburi care experimentaseră faptele minu- 
nate ale lui Dumnezeu în trecerea Mării Roşii şi în traversarea pustiului până 
la muntele Sinai. Pe de altă parte, stropirea altarului cu sânge (care indica parti- 
ciparea lui Dumnezeu) fusese făcută înainte ca să fi fost citită cartea alianţei şi 
să fi fost aprobată de adunare. În felul acesta angajamentul lui Dumnezeu pre- 
cede acceptarea triburilor lui Israel. Acum este rândul celeilalte părţi ca să-şi 


12 R, Le DEAUT, La nuit pascale, Pontificio Istituto Biblico, Roma 1963, 76-336. 

exprime angajamentul. Moise a luat cartea legământului şi a citit-o înaintea 
poporului care a spus: „Toate acestea le-a poruncit Domnul şi noi le vom face 
şi le vom urma” (Ex 24,6). Atunci intervine sacrificiul cu stropirea cu sânge a 
adunării. Mai înainte, Moise dăduse poruncă unor tineri israeliti să ofere arderi 
de tot şi sacrificii ca jertfe de pace în cinstea Domnului (Ex 25,5). Scopul prin- 
cipal al acestor sacrificii era acela de a obține sângele pentru împlinirea ritului 
constitutiv al alianţei: „Moise a luat sângele şi a stropit poporul zicând: «lată 
sângele legământului, pe care l-a făcut Domnul cu voi pe temeiul tuturor 
acestor cuvinte” (Ex 24,8). Este de notat faptul că lectura Legii şi consimtà- 
mântul adunării au avut loc între sacrificarea victimelor şi stropirea poporului 
cu sânge. În felul acesta, ritul alianţei este pus în centru, între cele două părți 
principale ale sacrificiului. Sângele care este vărsat pe altar — care îl reprezintă 
pe Dumnezeu — şi asupra poporului, înseamnă că de acum înainte, între cele 
două părţi care contractează alianţa circulă acelaşi sânge şi aceeaşi viaţă for- 
mând din cei doi aproape o singură fiinţă vie. 

Totul se încheie cu un ospăț amintit în treacăt în Ex 24,9-11. Au luat parte 
la el Moise, Aron şi fiii săi şi cei 70 de bătrâni ai lui Israel, principalii reprezen- 
tanti ai poporului. Este impresionantă expresia din text: „L-au văzut pe Dumne- 
zeu, au mâncat şi au băut” (Ex 24,11). 

Aceeaşi alianţă a fost reînnoită şi ratificată la Sihem de către Iosue (Zos 24). 
Alianţa de pe Sinai reînnoită la Sihem reprezintă consolidarea federaţiei celor 
12 triburi axată pe arca alianţei care devine suportul şi epicentrul întregii vieți 
religioase şi sociale a Israelului. 

Importanţa acestui sacrificiu al alianţei este fundamentală pentru a înţelege 
şi a aprecia în semnificaţia sa cea mai profundă ceea ce Cristos a spus şi a făcut 
în timpul instituirii Euharistiei. Originalitatea evidentă a lui Isus Cristos constă 
în noutatea absolută a doctrinei care implică identitatea pâinii cu trupul şi a 
vinului cu sângele lui Cristos presupunând transsubstantierea care implică 
transformarea pâinii în trupul şi a vinului în sângele lui Cristos. Tot atât de ori- 
ginală este şi structura frazei alese de Isus care respinge orice interpretare meta- 
forică apropo de prezenţa reală. Domnul proclamă natura nouă a darurilor 
ospăţului în propoziţii specificative. El numeşte pâinea „trupul său dat” 
(Le 22,19) şi conţinutul potirului (vinul) „noua alianţă în sângele său” (Le 
22,20; 1Cor 11,24) şi „sângele său, al alianţei care este vărsat pentru multi” 
(Mc14,24). Aceste specificări sunt miezul afirmațiilor euharistice!*. Conceptele 


13 Cf. J. BONSIRVEN, Teologia del Nuovo Testamento, Torino 1952, 76.78. 

„trupul”, „sângele” nu pot fi luate ca o dihotomie, ca părți ale omului, ci trebuie 
înţelese în sensul antropologiei semitice, pentru care omul este trupul său. De 
altfel, cuvântul ,,c@ua”, trupul (în ebraică „basar”), înseamnă persoana fizică 
concretă. Acelaşi lucru trebuie să-l spunem, cu anumite nuanţe, despre terme- 
nul „Giua”, sânge (în ebraică „dam”), în Vechiul Testament considerat ca 
substrat al vieţii. Aşadar, Isus se prezintă pe sine în întregime în aceste două 
elemente de consumat la cină împreună. Mai mult decât atât, Răscumpărătorul 
afirmă o identitate între conţinutul potirului şi sângele alianţei (/ Cor 11,24; Le 
22,20), noua alianţă prezisă de Ieremia (31,31) este fundamentată în sângele lui 
Isus care este vărsat ca sigiliu al pactului bilateral stipulat între Dumnezeu şi 
poporul său. Cristos parafează această alianţă prin moartea sa, dăruind ca bău- 
tură propriul său sânge. Cuvintele explicative ale lui Isus aşa cum le avem în 
forma cea mai veche în sfântul Paul şi Luca, atestă că darul de la ultima cină 
este Isus însuşi, „slujitorul lui Iahve” (Zs 53,10; 52.13.15) care se supune morţii 
expiatoare, dar cu privirea îndreptată către victoria finală. Trebuie sà recunoas- 
tem că în cenacol Isus a făcut autocomunicarea sa prin darurile împărțite la 
masă ale pâinii şi vinului. Conţinutul cinei, inedit si neauzit, dar conform gân- 
dului lui Isus care anunţase sfârşitul templului vechi, substituit definitiv de 
templul adevărat al trupului său (Mt 12,6; cf. In 2,19-22) în care „locuieşte în 
mod corporal divinitatea” (Col 2,9). În acest templu mistic va fi fixată în mod 
irevocabil „locuinţa lui Dumnezeu” (shekinah). Euharistia devine realizarea 
deplină a prezenţei lui Dumnezeu în mijlocul poporului său (Ex 37,27) şi a 
profetiei lui Emanuel „Dumnezeu cu noi” (Is 7,14; Mt 1,21-23). 

În felul acesta sunt împlinite şi substituite simbolurile şi riturile Vechiului 
Testament. Suportul Paştelui ebraic era mielul jertfit în templu şi consumat în 
timpul cinei rituale care constituia „memorialul” celei mai vechi sărbători a 
Vechiului Testament. La ultima cină, pe de o parte Isus este recunoscut ca noul 
miel adevărat, pe de altă parte el însuşi porunceşte ca gestul său asupra pâinii 
şi a vinului să fie repetat ca memorial al său. Chiar dacă Cristos nu s-ar fi iden- 
tificat personal cu mielul pascal, este sigur că la Cina de pe Urmă s-a prezentat 
pe sine ca victimă sacrificală. De altfel, referirea Euharistiei la cruce, culmea 
misiunii Răscumpărătorului, este constitutivă. Legătura dintre cenacol şi Calvar 
este un fapt istoric evidenţiat de relatarea sinopticilor care văd cina ca pe o pre- 
gătire a pătimirii şi de sfântul Paul care face această afirmare explicită: „În 
noaptea în care a fost trădat” (/Cor 11,23). Din punct de vedere literar, relata- 
rea ultimei cine este un inel din înşiruirea evenimentelor care descriu sfârşitul 
pământesc al lui Isus. În perspectivă teologică, legătura este şi mai evidentă: 
dacă pe de o parte, Domnul face aluzie la „vinul cel nou” care trebuie băut „în 

împărăția Tatălui meu” (Mt 26,29), pe de altă parte, afirmă cu claritate că nu 
va mai participa la un ospăț pământesc: „De acum nu voi mai bea din rodul 
viței până nu va veni împărăţia lui Dumnezeu” (Le 22,18). Cu siguranţă în 
perspectiva cenacolului intră pătimirea. În special cuvintele pronunţate asupra 
darurilor exprimă iminenta pătimirii: „Acesta e trupul meu dat pentru voi... A- 
cesta e sângele meu vărsat pentru voi... pentru multi, spre iertarea păcatelor” 
(Mt 26,26-28; Lc 22,19-20; /Cor 11,24). Aşa cum mielul jertfit constituia me- 
morialul care reevoca nu numai în minte, ci şi în mod obiectiv în ritul anual 
solemn toată istoria eliberării din Egipt făcând să fie retrăită epopeea exodului 
şi ceea ce a fost trăit în precedentà, la fel noul rit euharistic care implică pre- 
zenta victimei care va fi jertfită ziua următoare pe Golgota, substituie vechiul 
zikkaron şi, depăşindu-l în grad eminent, devine noul memorial pe care fiii 
noului Israel îl vor repeta în fiecare zi pentru totdeauna. Cristos, de-a lungul 
cinei dă această poruncă: „Faceţi aceasta în amintirea mea” (Lc 22,19; /Cor 
11,24). Apostolii care cunoşteau valoarea zikkaron-ului ebraic au înţeles cu 
claritate că Isus le cere să celebreze ritul împlinit în acel moment ca memorial 
a ceea ce se desfăşurase sub ochii lor. Textul din Lc 22,19 spune: „Faceţi a- 
ceasta în amintirea mea”. Interpretarea acestei expresii se sprijină pe două con- 
cepte fundamentale: acela de a face şi acela de a comemora. 

„Faceţi aceasta” — Domnul cere o acţiune, nu o amintire subiectivă. Actiu- 
nea, în contextul liturgic în care a fost cerută trebuie să fie reţinută în sens 
cultual. Isus a impus un act de cult al cărui obiect este determinat de cadrul 
celebrării din cenacol. Este vorba de două gesturi împlinite de Isus în momentul 
instituirii Euharistiei, aşa cum este confirmat de sfântul Paul care aminteşte 
porunca repetată după amândouă consacrările (7Cor 11,24-25). În felul acesta 
Mântuitorul abrogă în mod tacit vechiul zikkaron al Paştelui ebraic şi instituie 
memorialul Paştelui creştin. Din mărturisirea dublă a lui Luca şi a lui Paul 
rezultă că trebuie repetat întregul rit săvârşit de Domnul: a binecuvânta, a 
mulţumi, a lua şi a mânca pâinea şi vinul consacrate (Lc 20,19; /Cor 24,25). 

„În amintirea mea” (Ei Tv Euhv àvduvnolv) — arată că obiectul 
memoria-lului este Cristos însuşi în complexul misiunii sale în care este inclusă 
şi moartea şi învierea sa. Textul sfântului Paul asupra potirului (/Cor 11,25) 
sună în felul următor: „Faceţi aceasta ori de câte ori beti în amintirea mea”. 
Apoi apostolul, reflectând asupra poruncii lui Isus, o repetă şi într-un anumit 
fel o comentează cu autoritate: „Aşadar, ori de câte ori mâncaţi pâinea aceasta 
şi beti din potirul acesta, moartea Domnului o vestiti până când va veni!” (/Cor 
11,26). Trebuie să subliniem că sfântul Paul, prin cuvântul o vestiti 
(xatayy€Xete) nu intenționează numai repetarea cultuală a gestului lui Isus, 

dar şi proclamarea evenimentului mântuirii împlinit de Cristos la ultima cină. 
Aceasta este, la fel ca în Psalmi, o relatare cu uimire şi cu laudă a minunilor lui 
Dumnezeu (cf. Ps 9,2; 25,7; 71,17 etc). Conţinutul acestei proclamări şi al a- 
cestei relatări este „moartea Domnului”, nu numai ca fapt istoric, ci şi ca mister 
al credinţei şi eveniment al mântuirii. Apostolul, adăugând apoi „până când va 
veni”, include cu claritate învierea lui Isus. Astfel a fost înţeleasă expresia 
paulină chiar de la început, astfel încât toate anaforele liturgice amintesc în 
anamneză moartea, învierea, înălțarea şi întoarcerea escatologică a Domnului. 
Acesta a fost răspunsul fidel al Bisericii față de porunca fondatorului ei în in- 
tentia de a celebra misterul pascal care focalizează toate misterele mântuirii. 
Aşa cum alianţa ratificată la poalele muntelui Sinai prin Moise s-a încheiat cu 
un ospăț (Ex 24,9-11) tot la fel noua alianţă stipulată în cenacol între Părintele 
ceresc şi noul Israel, prin mediatorul Cristos, s-a desăvârşit într-un ospăț în care 
Isus însuşi a spus: ,,Beti cu toţii, acesta este sângele meu, al alianţei” (Mt 
26,28). În Noul Testament a doua parte contractantă este invitată să participe 
în mod direct la stipulare cooperând în mod personal. Acest fapt este indicat 
prin actul recerut de a lua sânge sub chipul vinului, ca legătură coagulantă între 
Cristos şi ucenicii săi. În vechea alianţă a fost suficientă stropirea cu sânge, un 
rit extern. Aici însă se cere ceva intim, ceva care atinge fiecare persoană. Se 
trece în mod evident de la cultul ritual la cultul personal, la fel ca de la victi- 
mele vechi, animale, substitutive ale oamenilor în sacrificiul ritual, la sacrifi- 
ciul victimei divine Isus Cristos, sacrificiu personal. Acesta este cuvântul as- 
cendent al adevăratei religii care ajunge culmea cea mai înaltă în alianța cea 
nouă din cenacol. După cum sângele unea altarul şi poporul, tot la fel Isus este 
totodată de partea lui Dumnezeu prin misiunea şi prin ascultarea sa şi de partea 
oamenilor prin moartea sa. El îi leagă astfel pe Dumnezeu şi pe oameni. El este 
sângele care îi reuneşte. Caracteristicile noii alianţe sunt acestea: este o alianţă 
perfectă pentru că uneşte în persoana lui Cristos tot divinul şi tot umanul. Într- 
însul omul găseşte pacea cu Dumnezeu şi cu fraţii (Ef 2,16). Este universală 
pentru că sângele lui s-a vărsat pentru multi, pentru toţi (cf. Le 7,47; Rom 5,19). 
Este o alianţă irevocabilă şi veşnică pentru că prezintă economia instaurată de 
Cristos în uniunea Cuvântului veşnic al Tatălui cu natura umană, realizată o 
dată pentru totdeauna. 

Astfel, într-o proiectare de tip chiastic, memorialul unei istorii salvifice 
trecute devine, în ritul prezent, garanţia ,,maturitàtii” viitoare ecleziale şi 
cosmice, pentru că asigură prezenţa Celui Înviat prin Duhul său. Epicleza în 
interiorul rugăciunii euharistice devine invocarea spontană a protagonistului 

invizibil al istoriei mântuirii pentru ca să fie în toată istoria Bisericii şi a lumii 
până în eschaton"*. 


2. Euharistia - aducere de mulţumire 


Realitatea primară a istoriei biblice este darul lui Dumnezeu gratuit, abun- 
dent, fără întoarcere. Întâlnirea cu Dumnezeu nu numai că-l pune pe om în faţa 
Absolutului. Ea îl copleşeşte şi îi transformă viaţa. Aducerea de mulţumire 
apare ca un răspuns la acest har progresiv şi continuu. Devenind conştient de 
acest dar al lui Dumnezeu, sufletul, cuprins de un elan sincer, acceptă cu uimire 
plină de bucurie această generozitate divină iar aducerea de mulţumire este 
reacția religioasă fundamentală a creaturii care descoperă într-o tresăltare de 
bucurie şi de venerație ceva din măreţia şi gloria lui Dumnezeu. Păcatul capital 
al păgânilor, după sfântul Paul, este acela „de a nu fi dat lui Dumnezeu nici 
mărire, nici mulțumire” (Rom 1,21). 

Aducerea de mulţumire în Sfânta Scriptură este în acelaşi timp regăsirea bu- 
curiei (Ps 33,1-3.21), preamărirea şi înălțarea (Esd 3,11; Ps 69,31), glorificarea 
lui Dumnezeu (Ps 50,23; 86,12). Mai exact, aducerea de mulțumire este mărtu- 
risirea publică a operelor divine determinate. A-l lăuda pe Dumnezeu înseamnă 
a face publice faptele sale màrete. A-i aduce mulţumire înseamnă a proclama 
minunàtiile pe care el le lucrează şi a da mărturie despre aceste lucrări. Adu- 
cerea de mulţumire este în acelaşi timp revelaţie, un ecou al faptelor lui Dum- 
nezeu în inima celor care cred. În ebraică această atitudine este exprimată prin 
cuvântul todah care exprimă această mărturisire plină de uimire şi recunoştinţă. 
Cuvântul pare să cristalizeze aducerea de mulţumire şi să traducă cu multă 
exactitate atitudinea religioasă exprimată de binecuvântare (barak exprimă 
schimbul esenţial dintre Dumnezeu şi om). Binecuvântării lui Dumnezeu care 
dăruieşte creaturii sale viaţa şi mântuirea (Dr 30,19; Ps 28,9), îi răspunde bine- 
cuvântarea prin care omul, înălţat de această putere şi generozitate, îi aduce 
mulțumire Creatorului (Dan 3,90; Ps 68,20.27; Neh 9,5; 1Cr 29,10)". După C. 
Giraudo! atât anafora creştină cât şi binecuvântarea (berakah) iudaismului 
postbiblic, îşi fundamentează propria structură literară pe mărturisirea Ve- 
chiului Testament (todah), care depinde la rândul său de structura alianţei. 


14 R.TURA, „Eucaristia”, 160. 

15 A. RIDOUARD - J. GUILLET, „Action de grâces”, în Vocabulaire de Théologie Biblique, 
ed. X. Leon Dufour, Cerf, Paris 19886, 12-13. 

16 C, GIRAUDO, La struttura letteraria..., 124-125. 

Binecuvântarea iudaică şi anafora creştină, la fel ca şi mărturisirea (fodah), 
au o structură fundamentală bipartită care se articulează într-o protază anam- 
neticà (sau secțiunea care trebuie să comemoreze cultual trecutul relaţiei dintre 
Dumnezeu şi poporul său) şi apodoza epiclectică (sau secţiunea care insistă 
pentru viitorul relaţiei). La fel ca şi multumirea (todah), binecuvântarea admite 
posibilitatea de a accepta ca o insertie literară sau embolism locul teologic 
scripturistic al evenimentului care se celebrează. La fel ca şi multumirea, bine- 
cuvântarea ajunge să concilieze siguranţa structurii şi aderenţa la situaţii mereu 
noi fidele datoriei lor de a hrăni credinţa marilor familii care moştenesc poporul 
primei alianţe. Vocabularul folosit pentru aducerea de mulţumire în versiunea 
greacă a Septuagintei, dar şi în Noul Testament, este inseparabil legat de mărtu- 
risire (Opoioyeo: Mt 11,25; Lc 2,38; Evr 13,15), de laudă (Cive@: Le 2,13.30; 
Rom 15,11), de preamărire (doéalo: Mt 5,16; 9,8) şi într-un mod cu totul 
privilegiat de binecuvântare (Evioyeo: Le 1,64.68; 2,28; /Cor 14,16; lac 3,9). 
Pentru Noul Testament apare un termen cu totul nou, practic necunoscut în 
Vechiul Testament (EvxapioTEvo, guyapiotia), care apare în Noul Testament 
de mai mult de 60 de ori, arătând originalitatea şi importanţa aducerii de multu- 
mire din partea creştinului ca răspuns la harul dăruit de Dumnezeu în Isus 
Cristos. Aducerea de mulţumire creştină este o euharistie şi expresia împlinirii 
sale este Euharistia sacramentală, acţiunea de mulţumire a Domnului dăruit 
prin aceasta Bisericii sale”. 

Evreii în fiecare masă vedeau ceva sacru, aproape o reînnoire a alianţei între 
Dumnezeu şi poporul său si în felul acesta, fiecare masă zilnică era întretesutà 
cu rugăciuni şi mulțumiri îndreptate către Domnul. Acest lucru se verifica în 
special în ospăţul pascal în care, pe lângă multumirea inclusă în psalmii hallel- 
ului, tatăl familiei se îndrepta spre Domnul prin trei formule numite berakot: 

a) Fii lăudat, Doamne Dumnezeul nostru, regele universului, care hrăneşti 
lumea întreagă cu bunătate, har şi milostivire. 

b) Îţi mulţumim, Doamne Dumnezeul nostru, că ne-ai dat harul să ocupăm 
o ţară mare şi bună. 

c) Ai milă, Doamne, de Israel, poporul tău, şi de Ierusalim, cetatea ta, şi de 
Sion, locuinţa gloriei tale, şi de altarul şi de templul tău. Fii lăudat, o Doamne, 
care edifici lerusalimul'S. 


17 A. RIDOUARD - J. GUILLET, „Action de grâces”, 14. 
!8 Binecuvântări preluate din J. JEREMIAS, The Eucharistic Words of Jesus,SCM Press Ltd, 
London 19665, 26-35.41-61.84-88. 

Avea un rol primordial în desfăşurarea ritului pascal”. Tema binecuvântării 
este caracteristică pentru Vechiul Testament pentru a indica întrepătrunderea 
relaţiilor dintre Dumnezeu şi om. Dumnezeu revarsă asupra omului comorile 
sale de bunătate (viaţă, prosperitate, recoltă etc.) iar omul ridică în schimb către 
Dumnezeu simtàmintele sale de mulţumire. În felul acesta avem dimensiunea 
descendentă a binecuvântării: Dumnezeu îl umple pe om cu binefacerile sale 
(cf. Gen 9,1; 12,2-3; 2Sam 7,29 etc); pe de altă parte omul tresaltă în cuvinte 
si gesturi de laudă şi mulțumire. Astfel apare dimensiunea ascendentă a binecu- 
vântării (cf. Gen 24,12-29; Ex 18,5-12; Dt 8,10; IRg 8,15-21 etc.), care se 
traduce în oferte şi expresii cultuale concentrate în cuvântul binecuvântat re- 
petat de multe ori în formularul liturgiei pascale”. 

A sărbători Paştele înseamnă a-i mulţumi lui Dumnezeu pentru minunăţiile 
creaţiei. Este tema pe care o dezvoltă marele hallel pe care Isus l-a cântat îm- 
preună cu apostolii la Cina de pe Urmă (Mt 26,30; Mc 14,26). Pentru Israel, 
creaţia este vestibulul răscumpărării, asa cum creația este introducere pentru 
Cartea Exodului. Pe acest motiv Isus Cristos a putut să dezvolte tema noii 
creaţii unită intim cu mântuirea definitivă a pastelui euharistic care dezvăluie 
semnificația ultimă a operei creatoare a Celui Atotputernic, a vocației fiecărei 
creaturi şi a întoarcerii universului, prin darurile create de la masa euharistică, 
la primul izvor care este Dumnezeu. 


19 Acesta începea prin consacrarea obişnuită pentru orice zi de sărbătoare sau zi de sabat 
şi se mâncau ierburile. Binecuvântarea asupra cupei era pronunţată de tatăl familiei: „Binecu- 
vântat fii tu, Doamne, Dumnezeul nostru, regele universului, creatorul rodului viței”. Liturgia 
pascală începea cu naraţiunea (haggadah) făcută de tatăl familiei la întrebarea celui mai mic fiu 
din casă. Era istorisirea operelor lui Dumnezeu în favoarea poporului evreu care fuge din ţara 
Egiptului. Urma prima parte din Ha//e/, laudele pascale formate din recitarea psalmilor 112 si 
113. La sfârşit se bea cea de a doua cupă cu binecuvântarea: „Binecuvântat fii tu, Doam-ne, 
Dumnezeul nostru, regele universului, care ne-ai răscumpărat pe noi aşa cum i-ai răscum-părat 
pe părinţii noştri din tara Egiptului. Ospăţul pascal începea cu binecuvântarea azimei, 
binecuvântare rostită de tatăl familiei şi urma consumarea mielului pascal împreună cu azime 
şi ierburi amare (Ex 12,8). Acesta se încheia cu rugăciunea asupra celei de-a treia cupe. Rugă- 
ciunile erau multiple dar ieşea mereu în evidenţă cuvântul binecuvântat. Se adăugau versete 
din diferiţi psalmi care se încheiau cu Zer 10,25: „„Revarsă-ţi, Doamne, mânia asupra neamu- 
rilor păgâne”. Încheierea se făcea prin împărtăşirea celei de-a patra cupe şi continua prin cân- 
tarea celei de-a doua parti a ha/lel-ului, constituită din psalmii 114-117. 

% Cf. L. BOUYER, L 'Eucharistie. Théologie et spiritualité de la prière eucharistique, Paris 
1966, 35. 

3. Euharistia - prezenţă reală 


În sacramentul Euharistiei, trupul şi sângele lui Isus Cristos sunt prezente 
cu adevărat, în mod real si substanţia!!. În Sfânta Scriptură avem trei mărturii 
în favoarea prezenţei reale a lui Cristos în Sfânta Euharistie. 

Capitolul 6 al Evangheliei după sfântul loan pregăteşte în prima lui fază 
(v. 1-21) cititorul pentru vestirea marelui mister prin relatarea unei triple mi- 
nuni: înmulţirea pâinilor, Isus merge pe apă şi acostamentul rapid al bărcii (par- 
tea apologetică). 

Versetele 22-59 îi pregătesc cu spirit didactic pe ascultători pentru a accepta 
ideea unei pâini cereşti care va fi pusă în lumină la ultima cină (partea dog- 
matică). 

Versetele 60-71 descriu reacţia ascultătorilor la vestirea misterului: cea mai 
mare parte dintre ei se îndepărtează scandalizati, în timp ce cei 12 apostoli, 
după o primă ezitare, se apropie cu credinţă. Numai Iuda gândeşte deja în sine 
să-l trădeze pe învăţător (partea istorică). 

Faptul că Isus Cristos a promis cu adevărat o hrană şi o băutură care sunt 
trupul şi sângele său reiese din realismul expresiilor folosite. Termenii folosiţi 
sunt atât de vii încât nu admit ambiguitate sau interpretări alegorice. Expresiile 
a mânca trupul şi a bea sângele (în greacă tp6yew înseamnă a macina între 
dinţi) înseamnă o adevărată mâncare (v. 53-54.56). Realismul acestor expresii 
apare şi din modul emfatic în care Isus declară că trupul său este cu adevărat 
(GAn01c) mâncare şi sângele său adevărată băutură, din identitatea pâinii cu 
trupul care va fi jertfit pe Calvar pentru răscumpărarea noastră, din confrun- 
tarea cu mâncarea reală a manei în pustiu (v. 58). Pe de altă parte, toată 
terminologia capitolului este aceeaşi cu cea folosită de Isus la ultima cină şi de 
sfântul Paul în Scrisoarea către Corinteni”. 

Realismul expresiilor este subliniat şi mai mult de atitudinea lui Isus în fata 
ascultătorilor săi: iudei, ucenici şi apostoli. Iudeii au înţeles cuvintele lui Isus 
în sens literal de aceea au reacţionat: „Cum poate acesta să ne dea trupul său 
să-l mâncăm?” Când Isus îşi dădea seama că ascultătorii săi i-au înţeles greşit 


2! O listă succintă dar completă a tuturor erorilor împotriva prezenţei reale a lui Cristos sub 
chipul pâinii şi a vinului poate fi găsită în A. PIOLANTI, I mistero..., 101-111. 

? Este inadmisibil sensul metaforic înţeles aici de protestanti. Toată terminologia capi- 
tolului este sacrificală. Analizând stilul biblic şi caracterul limbilor semitice, astfel de expresii, 
dacă sunt înţelese în mod simbolic, nu pot să însemne decât calomniere, oprimare, persecutare 
(Job 19,22; Ps 26,2; Mih 3,3; Gal 5,13). 

cuvintele, avea grijă ca să clarifice echivocul (cf. In 3,3-8; Mt 16,6-12). Dar 
când le-au înţeles corect, fără ca să adere la conţinutul lor, nu-şi modifică 
discursul, ci insistă de mai multe ori asupra aceleiaşi idei (Mt 9,2-7; In 8,51-58; 
10,30-38). În cazul prezent, Isus nu şi-a revocat afirmaţiile, ci de trei ori insistă 
asupra aceluiaşi concept afirmând mai explicit şi mai solemn: „Adevăr, adevăr 
vă spun...” (v. 53). Revine cu cuvinte mai realiste şi repetă de şase ori că trupul 
său trebuia să fie adevărată mâncare pentru mântuirea sufletelor. Nu este po- 
sibil ca Isus, dacă ar fi vrut să dea cuvintelor sale o semnificaţie metaforică, să 
fi repetat cu atâta insistenţă aceleaşi fraze interpretate greşit de ascultătorii săi 
pentru a-i confirma în eroare. 

Nici înaintea dificultății intelectuale a ucenicilor (multi dintre discipolii săi, 
auzind ceea ce a spus Isus, au zis: „E greu acest cuvânt. Cine poate să-l as- 
culte?” (v. 61), Isus nu a revocat nimic din discursul său (cf. v. 61-63). Printr-o 
nouă expresie „aceasta vă scandalizează? Şi dacă l-aţi vedea pe Fiul omului 
urcându-se acolo unde era mai înainte? Duhul este cel care dă viaţă, trupul nu 
ajută la nimic; lucrurile pe care vi le-am spus sunt duh şi viaţă”, Isus clarifică 
gândirea sa, îndepărtează ratiunile scandalului, dar nu revocă nimic din doc- 
trina sa şi nici nu sugerează ideea unei interpretări alegorice. Din derularea 
faptelor apare clar că Isus Cristos nu a schimbat nimic din gândirea sa. A 
adăugat numai o explicaţie asupra modului, dar le-a cerut din nou un act de 
credință asupra necesităţii de a mânca trupul său şi de a bea sângele său, „astfel 
încât de atunci multi dintre discipolii săi s-au retras si nu mai mergeau cu el” 
(v. 66). Nu este posibil să ne imaginăm că Isus ar fi permis aceasta pentru că 
nu a vrut să clarifice o neînțelegere. 

Nici în fata apostolilor Isus nu a cedat. De aceea i-a întrebat pe cei 12: „Şi 
voi vreţi să plecati?...” (v. 67-71). Unica condiţie pentru a rămâne ucenicii lui 
Isus este consimțământul umil al minţii la un adevăr superior capacităţii de 
înţelegere a omului, dar garantat în mod solemn de autoritatea lui Cristos. 

Al doilea argument în favoarea realismului prezenţei lui Cristos în Sfânta 
Euharistie îl deducem din relatările sinoptice, lucru pe care l-am arătat mai 
înainte. Reiese aceasta din claritatea termenilor folosiţi. Formula consacrării 
este o propoziţie demonstrativă în care pronumele demonstrativ „toÔto” indică 
ceva confuz. Chiar dacă luat în sens material acel pronume însemna pentru 
apostoli o bucată de pâine, în mod formal nu indică nimic precis pentru că este 
specific pronumelui demonstrativ de a indica în mod confuz ceea ce trebuie 
clarificat în enuntarea predicatului. În predicat Isus enunţă trupul său şi sângele 
său pentru că la sfârşitul propoziției, sub speciile pâinii şi a vinului este cu 
adevărat trupul şi sângele lui Cristos. Mai mult, cuvintele sunt pronunţate cu 

multă emfază (10070 £oTw TÒ c@Ud uov TÒ VnEp buv Si50uevov Le 22,19). 
Repetarea articolului to tinde să scoată în lumină identitatea trupului natural al 
lui Isus cu cel euharistic, ca şi cum ar spune: acesta este trupul meu, chiar cel 
care este dat pentru voi; ceea ce veţi bea este sângele Noului Testament, chiar 
acela care se varsă pentru voi. Este o reevocare clară a promisiunii făcută la Ca- 
farnaum cu un an mai înainte: „Pâinea, pe care eu o voi da, este trupul meu 
pentru viaţa lumii” (n 6,51) care acum este împlinită. Cuvintele instituirii sunt 
în perfectă armonie cu cele ale promisiunii. În promisiune este afirmată pre- 
zenta reală. În consecință, aceeaşi prezenţă este reluată în instituire. Mai mult 
decât atât, prin expresia: ,,Beti din ea [cupă] cu toţii, căci acesta este sângele 
meu de legământ, care va fi vărsat pentru mulţi” (Mt 26,28; cf. Le 22,20), Isus 
a voit să instituie la ultima cină o nouă alianţă. El face aluzie la alianţa mo- 
zaică, alianţă care era figura acesteia (Ex 24,8: „Moise a luat sânge şi a stropit 
poporul zicând: iată sângele alianţei pe care Domnul a încheiat-o cu voi”). În 
cele două alianţe sunt folosite aproape aceleaşi cuvinte, amândouă sigilate cu 
sânge. Şi întrucât cel de care s-a folosit Moise a fost cu adevărat sânge, şi cel 
folosit de Cristos trebuie să fie cu adevărat sânge. 

În favoarea aceluiaşi realism al prezenţei lui Cristos pledează circumstanţele 
de loc şi comportamentul persoanelor prezente la ultima cină. Isus vorbea unor 
persoane obişnuite să ia cuvintele cu simplitate, după semnificaţia lor literală. 
Era în ajunul morţii pe care el o cunoştea cu siguranţă. Nici un om în momen- 
tele supreme ale vieţii nu foloseşte expresii enigmatice. Ca om adevărat Isus 
nu putea să facă derogare de la această lege psihologică. Au înţeles aceasta 
discipolii săi când, la sfârşitul discursului sacerdotal, au exclamat: „Acum vor- 
besti deschis şi nu spui nimic în parabole” (In 16,29). Momentul în care Isus 
vorbea era solemn, pentru că inaugura noua economie şi instituia noul sacri- 
ficiu şi cel mai mare sacrament care trebuia să se perpetueze în veci. Chiar dacă 
cei patru hagiografi au scris în timpuri şi circumstanţe diferite, totuşi se vede 
o admirabilă concordanţă în cuvintele consacrării pâinii, la fel ca şi în consa- 
crarea potirului. Nu există nici cel mai mic punct de sprijin pentru o interpre- 
tare alegorică a trupului şi a sângelui. Dacă cuvintele lui Isus ar fi fost meta- 
forice, nu s-ar fi putut explica cu uşurinţă cum nici unul din cei patru hagiografi 
nu face aluzie la această metaforă obscură şi stranie. 

În sfârşit, nu este posibilă o interpretare metaforică. O realitate poate să sim- 
bolizeze o altă realitate când între ele există o legătură de similitudine naturală 
(asemănare, cauzalitate sau o convenţie [asa cum este steagul pentru patrie]) 
sau o afirmaţie a celui care vorbeşte (de exemplu sfântul Paul în /Cor 10,4 
după ce a spus „piatra însă era Cristos”, adaugă imediat în v. 6: „Acestea însă 

s-au făcut pentru noi ca asemănare”). Dar este evident că pâinea şi vinul nu pot 
să semnifice trupul şi sângele pentru că între cele două lucruri nu există nici un 
raport de cauzalitate sau asemănare naturală. Nici nu se poate spune că această 
semnificaţie ar fi convenţională între oameni pentru că la nici un popor pâinea 
nu înseamnă trup şi vinul sânge. lar din context apare clar că Isus nu voia în 
nici un fel să dea cuvintelor sale o semnificaţie metaforică. 

Pentru sfântul Paul există un strâns raport între celebrarea euharistică şi 
instituirea sa: aşa cum instituirea este împlinirea promisiunii, tot la fel cele- 
brarea este reînnoirea executării instituirii. Porunca lui Isus de a reînnoi în 
amintirea sa ritul cinei a fost mereu actualizat de către apostoli îndată după 
Rusalii. Primul mare oraş în care sfântul Paul a reuşit să formeze o comunitate 
creştină a fost Corintul (/Cor 11,16-34). Din cauza disensiunilor apărute în co- 
munitate, sfântul Paul este nevoit să le scrie de la Efes o scrisoare în anul 56. 
În prima parte (c. 1-6), sfântul Paul enumeră abuzurile care s-au ivit în comuni- 
tate, iar în partea a doua (c. 7-15) răspunde unor probleme şi dubii doctrinale 
care erau cauza neînțelegerilor cu privire la căsătorie şi feciorie, cu privire la 
carnea jertfită idolilor, cu privire la celebrările agapelor şi a Euharistiei, cu pri- 
vire la valoarea carismelor şi la învierea viitoare. Apostolul nu tratează ex 
professo despre Euharistie, ci numai în mod ocazional în legătură cu cărnurile 
Jertfite idolilor si cu disciplina care trebuie observată în adunările credincioşilor 
pentru a se celebra Cina Domnului. Participarea la masă în templul idolilor este 
un act ilicit nu numai din cauza pericolului evident spiritual, ci mai ales din 
cauza caracterului de idolatrie autentică. Împins de zel, apostolul scrie: 


Fugiti de idolatrie. Vorbesc ca unor persoane care înţeleg; judecaţi voi ceea 
ce vă spun. Potirul binecuvântării pe care noi îl binecuvântăm, nu este oare 
comuniune cu sângele lui Cristos? Pentru că este o singură pâine, noi deşi 
suntem multi, formăm un singur trup, pentru că toți participăm dintr-o unică 
pâine (/Cor 10,14-17). 


Astfel, prin opoziţie, cine participă la banchetele idolatrice, este în 
comuniune cu demonii 


'Sla uitati-và la Israelul pământean. Cei ce mănâncă jertfele, nu au oare parte 
cu altarul? "Ce vreau să zic aşadar? Că ar avea vreo însemnătate jertfele 
idolilor? Sau că un idol ar fi ceva? “Dimpotrivă, cele ce păgânii le aduc 
jertfă, le jertfesc demonilor, şi nu lui Dumnezeu. lar eu nu vreau ca voi să vă 
faceţi părtaşi cu demonii. °'Nu puteţi bea si potirul Domnului si potirul 
demonilor. Nu puteţi lua parte şi la masa Domnului şi la masa Demonilor 
(Cor 10,18-21). 

Referitor la problemele ivite în comunităţile creştine, autorul pune în evi- 
dentà caracterul sacrifical al Cinei (v. 23-25) pentru a sublinia gravitatea păca- 
tului comis de cei care se aşază la acest ospăț în mod nedemn: 


**Căci de fiecare dată când mâncaţi această pâine şi beti această cupă, vestiti 
moartea Domnului până când va veni. ” Aşadar, oricine va mânca pâinea si 
va bea cupa Domnului cu nevrednicie, va fi vinovat de trupul şi sângele 
Domnului. °*Sà se cerceteze dar fiecare pe sine însuşi şi astfel să mănânce din 
această pâine si să bea din această cupă, căci cine mănâncă şi bea fără să 
țină seama că este trupul Domnului, îşi mănâncă şi bea propria lui osândă. 
“De aceea se află printre voi atâţia neputincioşi şi bolnavi, iar multi au murit. 
“Dacă ne-am cerceta noi înşine, nu am fi judecaţi. Când suntem însă jude- 
cati de Domnul, ni se dă o lecţie, ca să nu fim osanditi laolaltă cu această 
lume (/Cor 11,26-32). 


Proba că în textele pauline este conținută doctrina despre prezenţa reală 
reiese din termenii folosiţi de sfântul Paul. Cuvintele lui sunt pline de o viziune 
teologică profundă care este în mod eminent soteriologică. Adevărul funda- 
mental care se găseşte în toată doctrina sa este faptul răscumpărării (sote- 
riologia), care îl are ca autor pe Cristos (cristologia) şi la care participă toţi 
credincioşii (trupul mistic). Misterul răscumpărării este considerat de sfântul 
Paul în trei momente succesive: în Cristos, ca în izvorul şi rădăcina sa, în sacri- 
ficiul crucii, ca în elementul său constitutiv, în trupul mistic, ca în aplicarea şi 
în scopul său. 

Figura lui Cristos şi constituția lui teandrică este un motiv care revine mereu 
în scrisorile sfântului Paul (Rom 1,1-4; 9,5; Tit 2,11-14; Fil 2,5-11; Col 1,12- 
20). În Scrisoarea către Evrei găsim o sinteză eficace în această exprimare la- 
pidară: „Isus Cristos este acelaşi ieri, astăzi şi în veşnicie” (Evr 13,8). 

Opera salvifică a lui Cristos se află în pătimirea sa care a fost un adevărat 
sacrificiu: „Trăiţi în iubire unii faţă de alţii după cum şi Cristos ne-a iubit pe 
noi şi s-a dat pe sine însuşi jertfă şi sacrificiu lui Dumnezeu, parfum de bună 
mireasmă” (£/ 5,2). Natura acestui sacrificiu este explicată în multe locuri: 
1Cor 5,7; 11,25; Rom 3,25; Gal 1,14; 2,20 etc. 

Pentru a se putea bucura de binefacerile sacrificiului lui Cristos, omul tre- 
buie să participe în mod mistic la moartea şi învierea lui Isus. Participarea mo- 
rală se realizează prin credinţă, dragoste şi fapte bune. Participarea ontologică 
este o legătură de aceeaşi natură, care este un dar permanent, principiu constant 
al vieţii supranaturale si care constă în mod concret în imanenta vitală a lui 
Cristos în sufletul celui credincios: „Nu mai trăiesc eu, ci Cristos trăieşte în 

mine” (Gal 2,19-20). Corolarul imediat al acestei imanente supranaturale este 
realitatea trupului mistic pentru că unul este Cristos cel care trăieşte în cre- 
dincioşi şi pentru că unul este Duhul care respiră în ei, mulţimea celor 
credincioşi formează un singur trup al cărui cap este Cristos şi al cărui suflet 
este Duhul Sfânt. Cauza acestei uniri reale cu pătimirea şi învierea lui Cristos 
este inițiată în Botez şi ajunge la plinătatea sa în Euharistie. Sfântul Paul desco- 
peră în misterul euharistic o realitate triplă care se acordă cu aspectul triplu 
considerat de apostol în misterul lui Cristos. În Euharistie Cristos devine pre- 
zent cu trupul, sângele, sufletul, divinitatea sa (constituţia teandrică a lui Cris- 
tos); este reînnoit sacrificiul crucii (soteriologia); meritele pătimirii sale sunt 
aplicate sufletelor în comuniunea trupului şi a sângelui său (trupul mistic). 
Această doctrină este prezentată de sfântul Paul într-o terminologie care nu lasă 
nici un dubiu asupra sensului realist pe care 1-l atribuie apostolul. 


Riassunto 


L’Eucaristia è prima di tutto, a modello dello zikkaron pasquale ebraico, il 
memoriale di tutta la storia della salvezza, l’evento centrale della storia 
della salute, mistero della passione, della morte e risurrezione di Gesù 
Cristo. L’originalità di Gesù Cristo sta proprio nella novità assoluta dell’ 
insegnamento che mostra l’identità del pane come il suo corpo e del vino 
come il suo sangue, sangue dell’alleanza versato per molti. Cristo sigilla 
questa alleanza con la sua morte, dando come bevanda il suo proprio 
sangue. Così i simboli ed i ritti del Antico Testamento sono cambiati e 
riempiti. Nell’ultima Cena Gesù e riconosciuto come l’agnello vero che lui 
stesso comanda che il suo gesto sul pane e sul vino sia ripetuto come suo 
memoriale. Eminentemente lui diventa il nuovo memoriale, il quale i figli del 
Nuovo Israele ripeteranno ogni giorno per sempre. 

La realtà primaria della storia biblica è il dono di Dio gratuito, abbondante, 
senza ritorno. Diventando consapevole di questo dono, l’uomo accetta con 
una meraviglia piena di gioia questa generosità divina e la sua azione di 
grazia e la reazione religiosa fondamentale come un sussulto di gioia e di 
venerazione verso la grandezza e la gloria di Dio. Un termine completamente 
nuovo per il Nuovo Testamento e l’Eucaristeo che porta l’originalità e 
l’importanza del rendimento di grazie a Dio nel atto della dedizione di Gesù 
Cristo nell’Eucaristia. 

Nel sacramento dell’Eucaristia il Corpo e il Sangue di Gesù Cristo sono 
presenti veramente, realmente e sostanzialmente. Questa affermazione e 
giustificata dal realismo del linguaggio di Giovanni 6, dove Gesù non si 

ferma a ritornare parecchie volte sul realismo del suo corpo come pane per 
la vita eterna né di fronte al mormorio dei giudei, ne di fronte alla difficoltà 
intellettuale dei discepoli di accettare questo, né di fronte al rischio di essere 
lasciato anche dai dodici. Lo stesso realismo della presenza reale del corpo 
e del sangue del Cristo nel’Eucaristia risale dalle circostanze di luogo e dal 
comportamento delle persone presente all'ultima Cena, dalla dimostrazione 
di Paolo nella prima lettera ai Corinzi dove fa equivalenza fra la 
partecipazione dei pagani ai conviti rituali e la partecipazione reale dei 
fedeli alla mensa ed al calice della benedizione come al corpo e al sangue di 
Cristo fino quando lui verrà. 


